
COMUNICAT 



Comitetul de reglementare al ANRE, întrunit în data de 09.10.2019, a luat în discuție și a aprobat solicitarea Societății Complexul Energetic Oltenia S.A. de modificare a Licenței nr. 1085 pentru exploatarea comercială a capacităților de producere a energiei electrice și termice în cogenerare pe care aceasta o deține.

Modificarea licenței este necesară având în vedere că blocurile G1 și G2 din CET Brăila, care aparține Sucursalei Electrocentralei Chișcani, și care au o putere electrică instalată de 227 MW, respectiv de 210 MW și o putere termică instalată de 58 MW fiecare, au fost declarate în stare de indisponibilitate de lungă durată.

[bookmark: _GoBack]Reamintim că ANRE efectuează o analiză a capacităților de producere existente în vederea identificării diferenţelor dintre puterea instalată şi cea disponibilă, pentru o evaluare cât mai corectă a capacităților de producere a energiei electrice. 

